موقف طريف حدث لك ولا تنساه :)
في أول فترة النيابة نقعد في المستشفى مدة 6 أشهر متواصلة ولا ننزل إلا بعد شهرين كل أسبوعين خميس وجمعة وتكون فترة في غاية الإرهاق، المهم أنني في هذه الفترة كنت من شدة التعب أنام في الأسانسير دقيقة أو دقيقتين، وكنت أختار أسانسير يقل عليه الإقبال في النبطشية حتى لا يمسك بي أحد، وكان أي حد يشوف حد نايم يصوره ويعملوا عليه حفلة .. في يوم كان الشغل كثيرًا ولم أنم ليومين وعندي شد عضلي من كتر اللف في المستشفى، جيت بعد الفجر كده ورحت الأسانسير إياه عشان أنام دقيقتين خطف كده.. المهم رحت ونمت .. صحيت الساعة 8 وأنا متكوم في أرضية الأسانسير والموظفين طالعين بهدوء وبيحاولوا ميصحونيش ما بين مبتسم ومحوقل ومسترجع .. ولا أدري هل كان هذا الفوج أول من رآني أم رآني قبلهم فوج آخر :)